Vera Mukhina kom fra en formuende kjøpmannsfamilie i Latvia og vokste opp i Riga, på Krim og i Moskva. Hun begynte på sin høyskoleutdannelse ved Konstantin Yuons kunstskole i Moskva 1908-11. Deretter dro hun, likesom mange kunstnere på denne tid, til Paris. I Paris studerte hun ved flere private kunstskoler, som Académie Colarossi og ved Académie de La Palette. Hennes lærere var blant annet Antoine Bourdelle (Auguste Rodins assistent), Henri Le Fauconnier og Jean Metzinger.